04/Sv. 8 Službeni list Europske unije 105 31996D0428 L 177/24 SLUŽBENI LIST EUROPSKIH ZAJEDNICA 16.7.1996. ODLUKA VIJEĆA od 25. lipnja 1996. o prihvaćanju, od strane Zajednice, Sporazuma o promicanju sukladnosti s međunarodnim mjerama za očuvanje i gospodarenje od strane ribolovnih plovila na otvorenom moru (96/428|EZ) VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 43., u vezi s prvom rečenicom članka 228. stavka 2. i s prvim podstavkom članka 228. stavka 3., uzimajući u obzir prijedlog Komisije (!), uzimajući u obzir mišljenje Europskog parlamenta (?), budući da je međunarodna suradnja bitna kako bi se osiguralo očuvanje i racionalno, odgovorno i održivo korištenje bioloških resursa na otvorenom moru; budući da je Zajednica potpisala Konvenciju UN-a o pravu mora, koja obvezuje sve članice međunarodne zajednice na suradnju u očuvanju i gospodarenju biološkim resursima otvo- renog mora; budući da, u pogledu morskog ribolova, Zajednica ima ovlasti usvojiti mjere za očuvanje i gospodarenje ribarskim resursima i sklopiti sporazume na tom području s trećim zemljama ili međunarodnim organizacijama, kako je određeno Deklaracijom o nadležnosti koju je Zajednica podnijela u vrijeme kad je pristupila Organizaciji UN-a za hranu i poljoprivredu; (!) SL C 229, 18.8.1994., str. 10. () SL C 18, 23.1.1995., str. 438. budući da se ne bi trebalo poticati praksu traženja dodjele ili promjene zastave pod kojom plovilo plovi, kako bi se zaobišle međunarodne mjere očuvanja i gospodarenja živim morskim resursima; budući da svaka država članica mora stoga preuzeti svoje obveze i osigurati da se ribolovna plovila ovlaštena da viju svoju zastavu pridržavaju međunarodnih mjera za očuvanje i gospodarenje na temelju odgovarajućih i učinkovitih sredstava usklađenih na međunarodnoj razini; budući da je u tu svrhu Zajednica sudjelovala u međunarodnim pregovorima koji su dosegli vrhunac kada je konferencija Orga- nizacije UN-a za hranu i poljoprivredu na dvadeset i sedmoj sjednici u studenom 1993. odobrila Sporazum o promicanju sukladnosti s međunarodnim mjerama očuvanja i gospodarenja od strane ribolovnih plovila na otvorenom moru; budući da je Sporazum koristan okvir za jačanje međunarodne suradnje kako bi se osiguralo da učinkovitost međunarodnih mjera za očuvanje i gospodarenje nije narušena; budući da će Sporazum predstavljati sastavni dio Međunarodnog kodeksa za odgovorni ribolov koji je zatražen u Deklaraciji iz Cancuna iz svibnja 1992.; budući da ribari Zajednice love na otvorenom moru i stoga je u interesu Zajednice prihvatiti Sporazum,